ai4bharat/Pralekha huggingface dataset:
ग्राहक व्यवहार, अन्न आणि सार्वजनिक पुरवठा मंत्रालय
खरीप विपणन हंगाम 2021-22 अंतर्गत धान खरेदीचा आतापर्यंत सुमारे 30,000 शेतकऱ्यांना फायदा
हरयाणामध्ये 1,46,509 मेट्रिक टन तर पंजाबमध्ये 1,41,043 मेट्रिक टन धान खरेदी
5 ऑक्टोबर 2021 पर्यंत एकूण 2,87,552 मेट्रिक टन धानाची खरेदी
नवी दिल्ली, 6 ऑक्टोबर 2021
खरीप विपणन हंगाम 2021-22 साठी धान खरेदी नुकतीच सुरू झाली असून गेल्या वर्षीप्रमाणेच या वर्षी देखील ही खरेदी एमएसपीनुसार केली जात आहे. 5 ऑक्टोबर 2021 पर्यंत एकूण 2,87,552 मेट्रिक टन धानाची खरेदी एमएसपीनुसार करण्यात आली आहे. 29,907 शेतकऱ्यांना त्याचा लाभ मिळाला असून त्यांना एमएसपीनुसार 563.60 कोटी रुपयांचा चुकारा देण्यात आला आहे. एकूण खरेदीपैकी हरयाणामधून 1,46,509 मेट्रिक टन तर पंजाबमधून 1,41,043 मेट्रिक टन धानाची खरेदी करण्यात आली आहे.
2020-21 च्या खरीप हंगामातील धान खरेदी 5 ऑक्टोबर 2021 पर्यंत एकूण 894.24 लाख मेट्रिक टन  खरेदीने जवळजवळ पूर्ण झाली आहे. गेल्या वर्षी याच कालावधीत ही खरेदी 768.70 लाख मेट्रिक टन होती. 2020-21 च्या हंगामात 131.14 लाख शेतकऱ्यांना लाभ मिळाला होता आणि त्यांना किमान हमी भावाने 1,68,832.78 कोटी रुपये चुकते करण्यात आले होते. 2019-20 च्या हंगामातील 770.93 लाख मेट्रिक टनाच्या सर्वोच्च पातळीला मागे टाकणारी ही खरेदी होती.S.Tupe/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 169
सांस्कृतिक मंत्रालय
नेहरू विज्ञान केंद्रात 11 जुलै रोजी जागतिक लोकसंख्या दिनानिमित्त व्याख्यानाचे आयोजन
मुंबई, 10 जुलै 2021
11 जुलै रोजी ‘जागतिक लोकसंख्या दिन’ जगभरात साजरा केला जातो. लोकसंख्येच्या प्रश्नांची निकड आणि महत्त्व यावर लक्ष केंद्रित करण्याच्या दृष्टीने, नेहरू विज्ञान केंद्राने कोविड 19 मधील सेरो सर्वेक्षणांचे महत्त्व’ आणि 'वाढत्या लोकसंख्येमुळे आपली संसाधने आणि पर्यावरणावर कशाप्रकारे ताण आहे' या विषयांवर व्याख्यान आयोजित केले आहे. 11 जुलै रोजी सकाळी आणि दुपारी ही दोन व्याख्याने आयोजित केली आहेत.
व्याख्यान 1:
व्याख्याते - डॉ. जयंती एस. शास्त्री, प्राध्यापक आणि प्रमुख, सूक्ष्मजीवशास्त्र विभाग, टी. एन. वैद्यकीय महाविद्यालय आणि बी. वाय. एल नायर रुग्णालय , मुंबई
दिनांक - 11 जुलै, 2021
वेळ - सकाळी 11.00 वाजता
https://www.facebook.com/nehrusciencecentre वर थेट सहभागी व्हा
व्याख्यानाबद्दल संक्षिप्त माहिती :
भारतात कोविड-19 महामारी सुरु झाल्यापासून आपण सेरो सर्वेक्षण हा शब्द वारंवार ऐकला आहे. हे सेरो सर्वेक्षण काय आहे, ते कसे केले जाते आणि लोकसंख्येमध्ये झालेला कोरोना विषाणूचा संसर्ग समजण्यासाठी ते कसे महत्वाचे आहे? लसीचे वितरण किंवा कोविड उपचार केंद्रांच्या नियोजनात ते आपल्याला कशी मदत करू शकते? या सर्वेक्षणांवर साथीचे रोग विशेषज्ञ आणि सरकार अवलंबून का आहे ? हे सामूहिक प्रतिकारशक्तीशी कसे संबंधित आहे?
व्याख्यान 2 :
व्याख्याते - डॉ. सी. एम. लक्ष्मा, प्राध्यापक, लोकसंख्या संशोधन केंद्र, सामाजिक आणि आर्थिक परिवर्तन संस्था बंगळुरु
दिनांक - 11जुलै, 2021
वेळ - दुपारी 4.30 वाजता
https://www.facebook.com/nehrusciencecentre वर थेट सहभागी व्हा
व्याख्यानाबद्दल संक्षिप्त माहिती :
वाढती लोकसंख्या आणि चांगली जीवनशैली लोकांच्या वाढत्या संख्येसाठी अन्न, वस्त्र, निवारा, सोईसुविधा आणि करमणुकीचे सुधारित मानकांची मागणी करते
यामुळे आपली संसाधने आणि पर्यावरणावर ताण येतो आणि त्याचा ऱ्हास झाला आहे. लोकसंख्येच्या वाढीमुळे संसाधनांचा वापर, निर्माण होणारा कचरा आणि पर्यावरणीय र्हास वेगाने होत आहे. उपभोगाच्या सवयीनुसार आणि सामाजिक संस्था आणि संसाधन व्यवस्थापनाच्या विशिष्ट पद्धतीमुळे हे आणखी तीव्र झाले आहे.
जागतिक लोकसंख्या दिन
1989 मध्ये संयुक्त राष्ट्र विकास कार्यक्रमाद्वारे जागतिक लोकसंख्या दिन सुरू करण्यात आला. जेव्हा जगाची लोकसंख्या पाच अब्जपेक्षा जास्त होती. तेव्हा 11 जुलै 1987 रोजी पाच अब्ज दिवस साजरा केला गेलाJaydevi PS/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131
शिक्षण मंत्रालय
देशभरातील मुलींना व स्त्रियांना प्रोत्साहन देण्यासाठी सरकारने उचललेली पावले
नवी दिल्ली, 9 ऑगस्ट 2021
अखिल भारतीय उच्च शिक्षण सर्वेक्षणानुसार, उच्च शिक्षणासाठी विद्यार्थिनींच्या नोंदणीचा टक्का वर्षानुवर्षे सातत्याने वाढत आहे. 2015-16 व 2019-20 या वर्षांमध्ये उच्च शिक्षणासाठी केलेली नोंदणी विद्यार्थी व विद्यार्थिनींची संख्या खालील कोष्टकात मांडली आहे. उच्च शिक्षणासाठी 2015-16 मध्ये 1.60 कोटी विद्यार्थिनींनी नोंदणी केली होती तर ही संख्या 2019-20 मध्ये 18 टक्क्यांनी वाढून 1.89 कोटी झाली.
विद्यापीठ अनुदान आयोगाने केलेल्या नवीन नियमांनुसार खुल्या आणि दूरस्थ शिक्षणक्षेत्रात ख्यातनाम शैक्षणिक संस्थांचा प्रवेश, शिक्षण प्रक्रियेत माहिती तंत्रज्ञानाचा समावेश, केंद्रीय निधी प्राप्त संस्थांमध्ये वाढ, राष्ट्रीय उच्चतर शिक्षा अभियानाद्वारे राज्य सरकारांना नवीन संस्थांच्या उभारणीला प्रोत्साहन, शिक्षण खर्चाला सहाय्यक म्हणून अधिकाधिक शिष्यवृत्ती योजना अशी अनेक पावले सरकारने मुलींना व स्त्रियांना प्रोत्साहन देण्यासाठी उचलली आहेत.
केंद्रीय शिक्षण मंत्री धर्मेंद्र प्रधान यांनी लोकसभेत लेखी उत्तरात ही माहिती दिली.
|
|
Enrolment in Higher Education from 2015-16 to 2019-20
|
|
Year
|
|
Enrolment
|
|
Growth  in enrolment over the previous year
|
|
% Female enrolment
|
|
Female
|
|
Male
|
|
Total
|
|
Female
|
|
Male
|
|
Total
|
|
2015-16
|
|
15990058
|
|
18594723
|
|
34584781
|
||
||
||
|
46.2
|
|
2016-17
|
|
16725310
|
|
18980595
|
|
35705905
|
|
4.6
|
|
2.1
|
|
3.3
|
|
46.8
|
|
2017-18
|
|
17437703
|
|
19204675
|
|
36642378
|
|
4.3
|
|
1.2
|
|
2.5
|
|
47.6
|
|
2018-19
|
|
18189500
|
|
19209888
|
|
37399388
|
|
4.3
|
|
0.0
|
|
2.2
|
|
48.6
|
|
2019-20
|
|
18892612
|
|
19643747
|
|
38536359
|
|
3.9
|
|
2.3
|
|
3.0
|
|
49.0
|
|
Growth  in enrolment during 2015-16 to 2019-20
|
|
18.2
|
|
5.6
|
|
11.3
|
|
|
|S.Patil/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 219
रसायन आणि खते मंत्रालय
केंद्रीय रसायने आणि खते राज्य मंत्री आणि नवीकरणीय ऊर्जा मंत्री भगवंत खुबा यांनी “उद्योगांना उत्कृष्टता केंद्रांबरोबर जोडा” संमेलनाचे उद्घाटन केले
उद्योग आणि संस्थांनी केवळ एकत्र काम करणे नव्हे तर एकत्र विकसित होणेही महत्वाचे
नवी दिल्ली, 18 मे 2022
रसायने आणि खते राज्य मंत्री आणि नवीन आणि नवीकरणीय ऊर्जा मंत्री भगवंत खुबा यांनी हॅबिटॅट वर्ल्ड, इंडिया हॅबिटॅट सेंटर, नवी दिल्ली येथे 'DCPC'अंतर्गत उद्योगाला उत्कृष्टता केंद्राबरोबर जोडा” संमेलनाचे उद्घाटन केले. हा कार्यक्रम खते आणि पेट्रोकेमिकल्स विभागा  अंतर्गत पेट्रोकेमिकल्स अभियांत्रिकी आणि तंत्रज्ञान मध्यवर्ती संस्था  यांनी आयोजित केला होता.
उत्कृष्टता केंद्र  पंतप्रधानांच्या आत्मनिर्भर भारत अभियानाची पूर्तता करण्यासाठी घेत असलेल्या प्रयत्नांचे केंद्रीय राज्य मंत्र्यांनी कौतुक केले. निष्कर्ष प्रदर्शित करण्यासाठी, संभाव्य औद्योगिक भागीदार ओळखण्यासाठी आणि उद्योगाच्या भविष्यातल्या गरजा समजून घेण्यासाठी कार्यक्रम आयोजित करण्यासाठी DCPC आणि CIPET यांनी केलेल्या प्रयत्नांची नोंद घेऊन ते म्हणाले की उत्कृष्टता केंद्र  ऊर्जा कार्यक्षम उपकरणे, पर्यावरण पूरक पाॅलिमेरिक उत्पादने, कचरा व्यवस्थापन आणि पुनर्वापर, स्मार्ट पाॅलिमर, आरोग्य सेवेमधील पाॅलिमर या क्षेत्रात काम करत आहेत. त्याचा फायदा देशांतर्गत तंत्रज्ञानाचा विकास आणि स्टार्टअप उद्योगाला होत असल्याचे ते म्हणाले. या प्रकल्पांचे संशोधन परिणाम भविष्यात भारताला स्वदेशी तंत्रज्ञानाचे केंद्र बनवतील असे ते म्हणाले. जैव वैद्यकीय उपकरणे आणि खेळण्यांच्या प्रकल्पांमुळे भारत आयातीवर कमी अवलंबून राहील आणि त्यामुळे आपले परदेशी चलन वाचेल असे ते म्हणाले.
भागीदारांमधील सहकार्याचे महत्व सांगताना भगवंत खुबा म्हणाले, “उद्योग आणि संस्थांनी केवळ एकत्र काम करू नये, तर एकत्र विकसित व्हावे.” संशोधन आणि नावोन्मेशाच्या प्रक्रियेला चालना देण्यासाठी सरकारने CIPET आणि देशभरातल्या अन्य शैक्षणिक संस्थांमध्ये उत्कृष्टता केंद्रांची निर्मिती केल्याचे त्यांनी सांगितले.
माननीय प्रधानमंत्र्यांच्या आत्मनिर्भर भारताच्या आवाहनाचा पुनरुच्चार करत राज्य मंत्री म्हणाले. “ भारतामध्ये कुशल मनुष्यबळाची कमतरता नाही आणि आपल्या उत्पादनांना जगभरात बाजारपेठ मिळावी यासाठी उद्योगांना आकर्षित करण्यासाठी सरकार अनेक पावलं उचलत आहे.”
भगवंत खुबा यांनी आज उत्कृष्टता केंद्र  आणि इंडस्ट्री कनेक्ट पोर्टल यासह CIPET च्या न्यूज लेटरचे प्रकाशन केले.
S.Tupe/R.Agashe/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
अर्थ मंत्रालय
केंद्रीय अर्थमंत्री निर्मला सितारामन उद्या गोव्यात करणार धरोहर या राष्ट्रीय सीमाशुल्क आणि जीएसटी संग्रहालयाचे राष्ट्रार्पण
पणजी/मुंबई, 9 जून 2022
केंद्रीय अर्थ मंत्रालयाच्या आझादी का अमृत महोत्सव आयकॉनिक सप्ताह महोत्सवाचा एक भाग म्हणून केंद्रीय अर्थ आणि कंपनी व्यवहार मंत्री निर्मला सीतारामन उद्या गोव्यात पणजी येथे 'धरोहर' हे राष्ट्रीय सीमाशुल्क आणि जीएसटी संग्रहालय देशाला समर्पित करणार आहेत.
मांडवी नदीच्या काठी पणजीच्या प्रसिद्ध ब्लू बिल्डिंगमध्ये हे धरोहर संग्रहालय आहे. गोव्यातील पोर्तुगीज राजवटीत पूर्वी अल्फांडेगा या नावाने ओळखली जाणारी ही दुमजली इमारत 400 वर्षांहून अधिक काळ या ठिकाणी उभी आहे.
धरोहर हे देशातील अशा प्रकारचे एकमेव संग्रहालय आहे. भारतीय सीमाशुल्क विभागाद्वारे देशभरातून जप्त केलेल्या कलाकृती या संग्रहालयात आहेत. आईने- अकबरीची हस्तलिखिते, अमीन खांबांची प्रतिकृती, जप्त केलेल्या धातूच्या आणि दगडी कलाकृती, हस्तिदंती व वन्यजीव वस्तू ही या प्रदर्शनातील प्रमुख लक्षणीय आकर्षणे आहेत.
सीमाशुल्क प्रक्रिया नेमकी काय आहे याची माहिती सामान्य लोकांना व्हाही यासाठी येथे सोय केलेली आहे. नव भारतातील सर्वात ऐतिहासिक अप्रत्यक्ष कर सुधारणा, वस्तू आणि सेवा कर निर्मितीचा प्रवास दर्शविणारी जीएसटी गॅलरी अलीकडेच या संग्रहालयात समाविष्ट करण्यात आली आहे.
युवा व्यवहार आणि क्रीडा मंत्रालय
कबड्डी लोकप्रिय करण्यासाठी उपाययोजना
कबड्डी लोकप्रिय करण्यासाठी,सरकारने उपाययोजना हाती घेतल्या आहेत. त्यामध्ये,खेलो इंडिया क्रीडा स्पर्धेत तसेच खेलो इंडिया विद्यापीठ स्पर्धेत कबड्डीचा समावेश यासह इतर उपाययोजनांचा समावेश असल्याची माहिती,युवा आणि क्रीडा राज्य मंत्री किरेन रिजिजू यांनी आज राज्य सभेत लेखी उत्तरात दिली.
भारतीय क्रीडा प्राधिकरण आणि लक्ष्मीबाई नॅशनल इन्स्टिट्यूट ऑफ फिजिकल एज्युकेशन ग्वालीयर इथल्या क्रीडा सुविधा, कबड्डीसह इतर क्रीडा प्रकाराना मोफत उपलब्ध करून देण्यात आल्या आहेत. भारतीय क्रीडा प्राधिकरणात कबड्डीपटूना प्रशिक्षण सुविधा पुरवण्यात आल्याची माहितीही या उत्तरात देण्यात आली आहे.
रस्ते वाहतूक आणि महामार्ग मंत्रालय
"राजस्थानातील बारमेर मधील एनएच-25 च्या सुधारणा आणि नूतनीकरणाच्या 235.15 कोटी रुपयांच्या कामाला केंद्रीय मंत्री नितीन गडकरी यांची मंजुरी”
नवी दिल्ली, 20 डिसेंबर 2022
केंद्रीय रस्ते वाहतूक आणि महामार्ग मंत्री नितीन गडकरी यांनी ट्विट संदेशाद्वारे माहिती दिली की राजस्थानमधील बारमेर जिल्हा घागरिया-मुनाबाव विभागाच्या मार्गासह एनएच -25 च्या 235.15 कोटी रुपये खर्चाच्या दुपदरी विस्ताराच्या नूतनीकरण आणि सुधारणा कामाला ईपीसी मोड अंतर्गत मान्यता देण्यात आली आहे.
ते म्हणाले की हा प्रकल्प राजस्थानच्या मागास जिल्ह्यांमधून जातो, प्रकल्प मार्गात सुधारणा केल्यामुळे या भागाचा आर्थिक विकास होईल आणि वाहतूक कोंडी होणार नाही. प्रकल्पामुळे एनएच -68 , आणि एनएच-25  आणि एनएच -925  ची कनेक्टिव्हिटी सुधारेल, असेही ते म्हणाले.
गडकरी म्हणाले की, एनएच -25  मुनाबाव-धनाना-तनोट  यांना जोडणाऱ्या आंतरराष्ट्रीय सीमेला समांतर चालणाऱ्या भारतमाला रस्त्याच्या जाळ्याला जोडतो. हा मुनाबाओला बारमेर जिल्हा मुख्यालयाला देखील जोडतो जेथे अनेक लष्करी तळ आहेत. मुनाबाव  ला लॉजिस्टिक पुरवण्यासाठी सध्या एकपदरी असलेला हा राष्ट्रीय महामार्ग मोक्याच्या दृष्टीकोनातून अत्यंत महत्त्वाचा असल्याचे ते म्हणाले.N.Chitale/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
अर्थ मंत्रालय
वोडाफोन लवाद निर्णयाच्या अपीलासंबधी अर्थमंत्रालयाचे स्पष्टीकरण
नवी दिल्ली, 15 ऑक्टोबर 2020
वोडाफोन प्रकरणी लवादाच्या निर्णयावर अपील न करण्याच्या बाजूने महाधिवक्त्यांनी मतप्रदर्शन केल्याचे वृत्त काही प्रसारमाध्यमांमध्ये प्रसारीत केले जात आहे. हे वृत्त पूर्णपणे असत्य आणि तथ्यहीन आहे.
या निकालावर आणि त्या नंतरच्या शक्यतांवर मंत्रालय विचारविनिमय करत असून त्या नंतर पुढील कृती ठरेल.
S.Thakur/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 91
संरक्षण मंत्रालय
व्हीडिओ कॉन्फरन्सिंगच्या माध्यमातून 14 वे भारत- सिंगापूर संरक्षण धोरण चर्चासत्र
नवी दिल्ली, 28 ऑगस्ट 2020
भारत-सिंगापूर संरक्षण धोरणासंबधी चर्चासत्राची  14वी फेरी आज व्हीडिओ कॉन्फरन्सिंगच्या माध्यमातून नवी दिल्ली येथे पार पडली. यात संरक्षण सचिव डॉ अजय कुमार आणि सिंगापूरचे सचिव  चान हेंग नी यांनी संयुक्त अध्यक्षपद भुषवले.
यावेळी भारत आणि सिंगापूरमधील अनेक द्विपक्षीय संरक्षण संबधांविषयी द्विपक्षीय चर्चा पार पडली. दोन्ही देशांमधील संरक्षण संबध वृद्धींगत करण्याबद्दल दोन्ही पक्षांमध्ये सहमती झाली.
संरक्षण धोरणासंबधी चर्चासत्राच्या अखेरीस भारत आणि सिंगापूरमध्ये मानवतावादी दृष्टीकोनातून सहाय्य आणि आपत्ती दरम्यान सहाय्य  यासाठीच्या अंमलबजावणीचे व्यवस्थापन यावरही स्वाक्षऱ्या झाल्या.
M.Chopade/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
पंतप्रधान कार्यालय
पंतप्रधानांनी गुरुपौर्णिमे निमित्त जनतेला दिल्या शुभेच्छा.
पंतप्रधान श्री नरेन्द्र मोदी यांनी गुरुपौर्णिमेच्या पवित्र दिनानिमित्त जनतेला शुभेच्छा दिल्या आहेत.
"गुरुपौर्णिमेच्या पवित्र दिनानिमित्त देशवासीयांना मन:पूर्वक शुभेच्छा " असे त्यांनी आपल्या ट्विटर संदेशात म्हटले आहे.
पंतप्रधान कार्यालय
आसाममधील बोट दुर्घटनेबद्दल पंतप्रधानांकडून दुःख व्यक्त
नवी दिल्ली, 8 सप्टेंबर 2021
पंतप्रधान श्री नरेंद्र मोदी यांनी आसाममधील बोट दुर्घटनेबद्दल दुःख व्यक्त केले आहे.प्रवाशांना वाचविण्यासाठी सर्वतोपरी प्रयत्न केले जात असल्याचे त्यांनी सांगितले.
एका ट्विटमध्ये पंतप्रधान म्हणाले;
"आसाममधील बोट दुर्घटनेमुळे दुःखी आहे. प्रवाशांना वाचवण्यासाठी शक्य ते सर्व प्रयत्न केले जात आहेत.मी प्रत्येकाच्या सुरक्षिततेसाठी आणि कल्याणासाठी प्रार्थना करतो. ”M.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
राष्ट्रपती कार्यालय
राष्ट्रपतींनी संगीत नाटक अकादमी शिष्यवृत्ती आणि पुरस्कार प्रदान केले
कला ही भाषिक विविधता आणि प्रादेशिक वैशिष्ट्ये एकाच धाग्यात गुंफते: राष्ट्रपती मुर्मू
नवी दिल्ली, 23 फेब्रुवारी 2023
राष्ट्रपती द्रौपदी मुर्मू यांनी आज  नवी दिल्ली येथे वर्ष 2019, 2020 आणि 2021 साठी संगीत नाटक अकादमीची शिष्यवृत्ती  आणि संगीत नाटक अकादमी पुरस्कार प्रदान केले.
मानवी सभ्यता किंवा संस्कृती एखाद्या राष्ट्राची भौतिक कामगिरी दर्शवते परंतु अमूर्त वारसा त्याच्या सांस्कृतिक वारशातूनच प्रकट होतो. सांस्कृतिक वारसा हीच देशाची खरी ओळख असते. भारताच्या अनोख्या सादरीकरण कलांनी शतकानुशतके आपली अतुलनीय संस्कृती जिवंत ठेवली आहे. आपल्या कला आणि कलाकार हे आपल्या समृद्ध सांस्कृतिक वारशाचे वाहक आहेत. 'विविधतेत एकता' हे आपल्या सांस्कृतिक परंपरांचे सर्वात मोठे वैशिष्ट्य आहे असे राष्ट्रपतींनी यावेळी सांगितले.
आपल्या परंपरेत कला ही एक आध्यात्मिक साधना आहे, सत्याच्या शोधाचे, प्रार्थना आणि उपासनेचे, लोककल्याणाचे हे माध्यम आहे. सामूहिक उत्साह आणि एकता देखील नृत्य आणि संगीताद्वारे अभिव्यक्तीचा शोध घेते. कला भाषिक वैविध्य आणि प्रादेशिक वैशिष्ट्ये एकाच धाग्यात गुंफते.
कलेची सर्वात प्राचीन आणि सर्वोत्तम व्याख्या तसेच परंपरा आपल्या देशात विकसित झाल्या आहेत याचा आपल्याला अभिमान वाटायला हवा. आधुनिक युगात आपली सांस्कृतिक मूल्ये अधिक उपयुक्त झाली आहेत. तणाव आणि संघर्षाच्या आजच्या काळात, भारतीय कला शांतता आणि सौहार्द पसरवू शकतात. भारतीय कला हे भारताच्या सॉफ्ट पॉवरचे उत्तम उदाहरण आहे असे राष्ट्रपती म्हणाल्या.
निसर्गाची देणगी असलेले हवा आणि पाणी ज्याप्रकारे मानवी मर्यादांमधे अडकत नाहीत, त्याचप्रमाणे कला प्रकारही भाषा आणि भौगोलिक सीमांच्या पलिकडे आहेत असे राष्ट्रपती म्हणाल्या. एम.एस. सुब्बुलक्ष्मी, पंडित रविशंकर, उस्ताद बिस्मिल्ला खान, लता मंगेशकर, पंडित भीमसेन जोशी आणि भूपेन हजारिका यांच्या संगीताला भाषा किंवा भूगोलाच्या सीमा नाहीत. आपल्या अजरामर संगीताने त्यांनी केवळ भारतातीलच नव्हे तर जगभरातील संगीतप्रेमींसाठी एक अनमोल वारसा मागे सोडला आहे.
राष्ट्रपतींचे भाषण पाहण्यासाठी कृपया येथे क्लिक करा.
S.Kane/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 141
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 150.66 कोटींपेक्षा अधिक मात्रांचा पुरवठा
राज्ये/केंद्रशासित प्रदेशांकडे अद्याप 16 कोटी 94 लाखांपेक्षा अधिक मात्रा शिल्लक आणि लसीकरणासाठी उपलब्ध
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जुन,2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात,केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये व केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,50,66,89,775
|
|
BALANCE AVAILABLE
|
|
16,94,15,866
आतापर्यंत भारत सरकारने राज्य/केंद्रशासित प्रदेशांना लसीच्या 150 कोटी 66 लाखांहून अधिक  मात्रांचा  आणि थेट राज्य खरेदी श्रेणीद्वारे पुरवठा केला आहे.
कोविड प्रतिबंधक लसीच्या 16 कोटी 93 लाखांहून  अधिक मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.
गृह मंत्रालय
दिवंगत मंत्री सुरेश सी. अंगडी यांच्या सन्मानार्थ दिल्लीमधील ज्या इमारतींवर राष्ट्रीय ध्वज फडकवण्यात येतो, ते राष्ट्रध्वज दि. 24, सप्टेंबर, 2020 रोजी अर्ध्यावर उतरविणार
नवी दिल्ली, 24 सप्टेंबर 2020
केंद्रीय रेल्वे राज्यमंत्री सुरेश सी. अंगडी यांचे काल- दि. 23, सप्टेंबर, 2020 रोजी नवी दिल्ली येथे अखिल भारतीय आयुर्विज्ञान संस्थेमध्ये  निधन झाले.
दिवंगत मंत्री सुरेश सी. अंगडी यांच्या सन्मानार्थ दिल्लीमधील ज्या इमारतींवर राष्ट्रीय ध्वज फडकवण्यात येतो, ते राष्ट्रध्वज दि. 24, सप्टेंबर, 2020 रोजी अर्ध्यावर उतरविण्यात येणार आहेत.
अंगडी यांच्यावर अंत्यसंस्कार कधी आणि कुठे करण्यात येणार आहेत, त्याची माहिती नंतर कळविण्यात येणार आहे.
U.Ujgare/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 56
कौशल्य विकास आणि उद्यमशीलता मंत्रालय
कौशल्य विकास आणि उद्योजकता मंत्रालयाअंतर्गत आयोजित 'प्रशिक्षण संस्थांची पुनर्कल्पना' या विषयावरील विचारमंथन सत्रात धर्मेंद्र प्रधान सहभागी
नवी दिल्ली येथे कौशल्य विकास आणि उद्योजकता मंत्रालया अंतर्गत आयोजित ‘प्रशिक्षण संस्थांची पुनर्कल्पना’ या विषयावरील विचारमंथन सत्रात केंद्रीय शिक्षण आणि कौशल्य विकास मंत्री धर्मेंद्र प्रधान आज सहभागी झाले .
कौशल्य विकास आणि उद्योजकता राज्यमंत्री राजीव चंद्रशेखर; कौशल्य विकास आणि उद्योजकता मंत्रालयाचे सचिव राजेश अग्रवाल यांच्यासह क्षमता बांधणी आयोग, प्रशिक्षण महासंचालनालय, राष्ट्रीय कौशल्य प्रशिक्षण संस्था, राष्ट्रीय उद्योजकता आणि लघु व्यवसाय विकास संस्था आणि कौशल्य मंत्रालयाचे वरिष्ठ अधिकारी यावेळी उपस्थित होते.
तंत्रज्ञानामुळे आपले जग झपाट्याने बदलत आहे.शिक्षणापासून आरोग्यापर्यंत, शेतीपासून अर्थकारणापर्यंत , प्रत्येक क्षेत्रात तंत्रज्ञानामुळे अभूतपूर्व प्रगती होत आहे.यामुळे नवीन संधी निर्माण होत असून नव कौशल्याचे परिदृश्य निर्माण होण्याची गरज आहे, असे उपस्थितांना संबोधित करताना प्रधान यांनी सांगितले.
21 व्या शतकात उत्साहपूर्ण मनुष्यबळ विकसित करण्यासाठी प्रशिक्षकांची क्षमता बांधणी करणे महत्त्वाचे आहे यावर मंत्र्यांनी भर दिला. कौशल्य संदर्भातील व्यवस्था बळकट करण्यासाठी .प्रशिक्षण संस्थांनी सर्वसमावेशक आणि भविष्यासाठी अनुकूल रणनीतीसह स्वत: पुनर्कल्पना आणि पुनरावलोकन केले पाहिजे ,असेही ते म्हणाले.
येत्या 3 वर्षात आपल्याला 25 लाख प्रशिक्षक तयार करण्याची गरज आहे. कौशल्य विकास आणि उद्योजकता मंत्रालया अंतर्गत प्रशिक्षण संस्था या प्रभावी प्रशिक्षक विकसित करण्याच्या आमच्या प्रयत्नात महत्वाची केंद्रे असतील, ही केंद्रे अत्याधुनिक कौशल्यानेयुक्त मनुष्यबळ विकसित करण्यात महत्त्वाची भूमिका बजावतील,असे प्रधान म्हणाले.
भारताला कौशल्याचे महत्वाचे केंद्र बनवण्याची पंतप्रधान नरेंद्र मोदी यांची कल्पना आहे, असे त्यांनी सांगितले. आपल्या कौशल्य संदर्भातील व्यवस्थेची पुनर्कल्पना करण्याच्या दिशेने एक नवीन दृष्टीकोन आणण्यासाठी आणि भारताला जगातील कौशल्य राजधानी बनवण्यासाठी, अधिकाधिक नवोन्मेष , संस्थात्मक सुधारणा, नवीन कल्पना, आंतरराष्ट्रीय सहकार्य , तंत्रज्ञानाचा लाभ घेण्याचे आवाहन त्यांनी केले.
रस्ते वाहतूक आणि महामार्ग मंत्रालय
केंद्रीय मंत्री नितीन गडकरी यांच्या हस्ते महाराष्ट्रातील नाशिकजवळ इगतपुरी इथे 1800 कोटी रुपये खर्चाच्या आठ राष्ट्रीय महामार्ग प्रकल्पांचे उद्घाटन आणि पायाभरणी
केंद्रीय रस्ते वाहतूक आणि महामार्ग मंत्री, नितीन गडकरी यांच्या हस्ते आज महाराष्ट्रात, नाशिक जिल्ह्यात इगतपुरी इथे 226 किमीच्या 1800 कोटी रुपये खर्चाच्या आठ राष्ट्रीय महामार्ग प्रकल्पांचे उद्घाटन आणि पायाभरणी झाली. यावेळी, केंद्रीय आरोग्य राज्यमंत्री डॉ. भारती पवार, खासदार डॉ. सुभाष भामरे आणि हेमंत गोडसे तसेच वरिष्ठ अधिकारी उपस्थित होते.
या महामार्ग प्रकल्पांमुळे, जिल्हयातील वाहतुकीला वेग येईल तसेच, सुरक्षित, इंधन व वेळेची बचत करणारे उत्तम रस्ते उपलब्ध होतील. तसेच प्रदूषणही कमी होईल. त्याशिवाय, शेतकरी आणि कारागिरांनाही, स्थानिक बाजारांपर्यंत आपली उत्पादने घेऊन जाणे सोपे होईल. ग्रामीण भागही मुख्य रस्त्यांशी, पर्यायाने शहरांशी जोडला जाईल. ज्यामुळे उद्योगात वाढ होऊन, रोजगाराच्या नव्या संधीही उपलब्ध होतील.
युवा व्यवहार आणि क्रीडा मंत्रालय
चार FIE विश्वचषक स्पर्धेत भाग घेण्यासाठी तलवारबाज भवानी देवीला क्रीडा मंत्रालयाकडून 8.16 लाख रुपये मंजूर
टोक्यो ऑलिंपियन आणि ऑलिम्पिक्समध्ये तलवारबाजीत देशाचे प्रतिनिधित्व करणारी पहिली भारतीय खेळाडू, भवानी देवी वर्ष 2022 मध्ये चार आंतरराष्ट्रीय स्पर्धांमध्ये सहभागी होण्यासाठी सज्ज आहे. या स्पर्धांमध्ये तिचा सहभाग सुकर व्हावा, यासाठी युवा कल्याण आणि क्रीडा मंत्रालयाने प्रशिक्षण आणि स्पर्धेसाठी वार्षिक दिनदर्शिका  च्या माध्यमातून एकूण 8.16 लाख रुपयांची रक्कम मंजूर केली आहे.
या वर्षी टोक्यो ऑलिम्पिक्समध्ये 32 फेऱ्यांच्या सामन्यात पराभूत होण्यापूर्वी वक्र तलवार वैयक्तिक प्रकारात पहिल्या फेरीचा सामना जिंकणारी भवानी, जॉर्जियातील टब्लिसी येथे 14 ते 16 जानेवारी दरम्यान होणाऱ्या आंतरराष्ट्रीय तलवारबाजी संघाच्या विश्वचषक स्पर्धेत  सहभागी होणार आहे. त्यापूर्वी याच शहरात 4 जानेवारीपासून होणाऱ्या प्रशिक्षण शिबिरात ती भाग घेणार आहे. त्यानंतर ती बल्गेरियातील प्लोवदिव येथे 28 ते 29 जानेवारी दरम्यान होणार्या विश्वचषक स्पर्धेत भाग घेईल. भवानी, सध्या महिलांच्या वैयक्तिक गटात जागतिक क्रमवारीत 55 व्या क्रमांकावर आहे. त्यानंतर 4 ते 5 मार्च आणि 18 ते 19 मार्च रोजी अनुक्रमे ग्रीस आणि बेल्जियम येथे होणाऱ्या पुढील FIE विश्वचषक स्पर्धांमध्ये ती भाग घेईल.
केंद्रीय युवा कल्याण आणि क्रीडा मंत्रालयाने या वर्षाच्या सुरुवातीला फेंसिंग असोसिएशन ऑफ इंडियाला  2021-22 या आर्थिक वर्षासाठी मार्च 2022 पर्यंत 3 कोटी रुपयांची ACTC रक्कम मंजूर केली. सरकार प्रत्येक आर्थिक वर्षात सर्व मान्यताप्राप्त राष्ट्रीय क्रीडा महासंघांना ,दीर्घकालीन अंदाज, राष्ट्रीय आणि आंतरराष्ट्रीय स्पर्धा/शिबिरांची यादी आणि क्रीडापटू प्रशिक्षण कार्यक्रमांची यादी पाहून ACTC नुसार अनुदान जारी करते.
मंत्रिमंडळ
रेल्वे कर्मचाऱ्यांना उत्पादकतेशी सांगड घालून 2018-19 मधील 78 दिवसांच्या वेतनाइतका बोनस देण्याचा मंत्रिमंडळाचा निर्णय
(नवी दिल्ली, 18 सप्टेंबर 2019
पंतप्रधान नरेंद्र मोदी यांच्या अध्यक्षतेखाली आज केंद्रीय मंत्रिमंडळाची बैठक झाली. या बैठकीत रेल्वे कर्मचारी वर्गाला उत्पादकतेशी सांगड घालून 2018-19 मधील 78 दिवसांच्या वेतनाइतका बोनस देण्याचा निर्णय घेण्यात आला. राजपत्रित नसलेले एकूण 11.52 लाख रेल्वे कर्मचारी या बोनससाठी पात्र असणार आहेत. यामध्ये आरपीएफ तसेच आरपीएसएफ दलाच्या सुरक्षा कर्मचारी वर्गाचाही समावेश आहे. हा बोनस देण्यासाठी 2024.40 कोटी रूपये रेल्वे खात्यातून खर्च केले जाणार आहेत.
देशात नरेंद्र मोदी यांच्या नेतृत्वाखाली सरकार कार्यरत असल्यापासून सलग सहाव्या वर्षी रेल्वे कर्मचाऱ्यांना 78 दिवसांचे वेतन बोनस म्हणून दिले जात आहे.
रेल्वे कर्मचारी उत्पादकतेशी निगडीत बोनस
- रेल्वे कर्मचारी उत्पादकतेशी सांगड घालून 2018-19 मधील 78 दिवसांच्या वेतनाइतका बोनस 
- 2018-19 या आर्थिक वर्षात 2 हजार कोटींपेक्षा जास्त खर्च.
- रेल्वेचे कार्य अधिक कार्यक्षमतेने केले जात असल्याने राजपत्रित नसलेल्या कर्मचारी वर्गाने केलेल्या कामाची दखल घेवून पोचपावती म्हणून उत्पादकतेशी सांगड घालून बोनस.
- रेल्वे कर्मचारीवर्गामध्ये कार्यक्षमता वाढण्यासाठी प्रोत्साहन मिळावे म्हणून हा निर्णय.
लाभ:-
रेल्वे कर्मचाऱ्यांना उत्पादकतेशी सांगड घालून 2018-19 मधील 78 दिवसांच्या वेतनाइतका बोनस  देण्याचा निर्णय घेण्यामागे रेल्वे कर्मचारी वर्गाने आपली कार्यक्षमता अशाच पद्धतीने वाढवावी, यासाठी प्रोत्साहन देण्याचा प्रयत्न आहे. त्याचबरोबर चांगला बोनस मिळाल्याने औद्योगिक क्षेत्रात शांतता नांदण्यासही मदत होणार आहे.
पीएलबी म्हणजे उत्पादकतेशी सांगड घालून बोनस दिल्यामुळे राजपत्रित नसलेल्या कर्मचा-यांनी केलेल्या कामाची दखल घेवून त्यांच्या सेवेची पोचपावती दिल्यासारखे होणार आहे.
राजपत्रित नसलेल्या रेल्वे कर्मचारी वर्गाची संख्या खूप मोठी आहे. त्यांच्या मनात समानतेची भावना निर्माण होण्यासाठी हा निर्णय लाभदायक ठरणार आहे.
B.Gokhale/S.Bedekar/P.Kor